Kolhon kyläyhdistys ry MUISTIO

Tuula Juurakko 12.4.2014 1(3)

KOLHON KYLÄILTA 9.4.2014 KOLHON KOULULLA

Paikalle oli saapunut noin 50 aktiivista kyläläistä kuuntelemaan, kysymään ja

keskustelemaan tiedotteen mukaisista aiheista: kuntaliitos, seniorikoti,

terveydenhuolto, ympäristöasiat, tiet, valaistus, rakennukset jne.

Alustajiksi aiheista olivat saapuneet kaupungin virkamiehistä seuraavat henkilöt:

kaupunginjohtaja Esa Sirviö, teknisen palveluosaston johtaja Erkki Viitanen, tilaajajohtaja Saara Rauhala, ympäristönsuojelusihteeri Eeva Jokikokko sekä

tekninen isännöitsijä Pekka Pietiläinen. Paikalla oli myös KMV-lehden ja Suur-Keuruun yhteinen päätoimittaja Eija Ruoho sekä toimittaja Ilkka Partanen.

**Eija Ruoho** toimi tilaisuuden puheenjohtajana ja jakoi puheenvuoroja.

Lisäksi hän rohkaisi yleisöä lähestymään häntä juttuvinkkien merkeissä.

**Tilaisuuden aloitti Esa Sirviö** kertomalla kaupungin taloudellisen tilanteen kohentumisesta. Vielä ei ole kuitenkaan aihetta levätä laakereilla, sillä paljon riittää töitä, että saavutettu suunta saadaan jatkumaan.

Seuraavaksi hän kertoi meneillään olevista kuntaliitosasioista, joissa merkeissä virkamiehet ovat pitäneet ensimmäisen tapaamisensa keuruulaisten kanssa jo marraskuun puolella viime vuonna.

Mänttä-Vilppulan kaupungin ykkösvaihtoehtona on liittyminen Keuruun kanssa. Samoin Keuruun ykkösvaihtoehto on Mänttä-Vilppula. Heillä on toisena vaihtoehtona Mänttä-Vilppulan lisäksi Multian mukaan ottaminen kuntaliitosneuvotteluihin.

Jos asiat saavat myönteisen päätöksen, näiden kolmen kunnan yhteinen asukasmäärä tulisi olemaan noin 23 000 tuhatta asukasta.

Seuraava hallituksen kokous on 28.4., jossa asetetaan ohjausryhmä. Lisäksi palkataan ulkopuolinen selvitysmies tutkimaan asiaa. Omat kynnyskysymykset tuovat asiaan maakunnalliset jakautumiset sekä hallituksen päättämät viisi erva-aluetta.

Seniorikoti tulee Sirviön mukaan täyttymään ihan lähitulevaisuudessa joko kaupungin tai Mäntänvuoren Terveys Oy:n toimesta. Tämä oli hyvin myönteinen uutinen.

**Erkki Viitanen kertoi** hänen toimialaansa kuuluvista tehtävistä, joita ovat mm.

kiinteistöt, kadut, tiet, infra, siivous jne. Hän kertasi aluksi mitä Kolhoon on lähiaikoina investoitu. Näitä kohteita olivat Kolhon koulun remontti ja koulun piha-alueen uudet toiminta/leikkirakennelmat. Suurin investointi oli Uittosalmen tien viemäröinti. Tulevia investointikohteita ovat katuvalaistuksen parantaminen,

2.

kuntosalin ja paloaseman ulkosivun kohentaminen. Paloasemalle rakennetaan lisäksi uusi ulkorakennus. Terveystalon ulkosivun investointi on suunniteltu v:lle 2016.

ELY-keskukselta oli tullut terveisiä, että todennäköisesti Tehtaantien asfaltointityö

suoritetaan kesän 2014 aikana.

Paljon keskustelua herätti ns. Saarimäen tien risteykseen liittyvät liikenneongelmat.

Viitanen kertoi, että nopeusrajoitusta ei olla pienentämässä, mutta alueelle on tulossa STOP-merkki.

Päätettiin, että Kolhon kyläyhdistys ry laatii kirjelmän, jossa anotaan ko. kohtaan

peltipoliisit sekä lisäksi painotetaan Kankaanpääntien korjausta. Kirjelmä kierrätetään kaupungin kautta ELY-keskukseen.

Liikuntapuoli lähetti terveisiä ja kiitoksia Viitasen välityksellä Vihurille. Yhteistyö kuntosalin, luistinradan ja latureitistön kunnossapidossa on sujunut hyvin.

Moottorikelkkareittiä pitkin pääsee Kolhosta aina Mäntän kautta Jämsään asti.

Vielä ei ole päästy maanomistajien kanssa sopimukseen latureitistön saamiseksi Mäkelän vuoreen.

Kolhon kyläyhdistys on ollut yhteydessä kaupunkiin pururadan kunnostamiseen liittyvissä asioissa. Toivo Nikoskinen on varmistanut, että Vilppulan sahalta ollaan saamassa purua tarpeen mukaan. Erkki Viitanen lupasi, että kaupunki korvaa kuljetuksen ja työhön osallistujille tarjotaan ruokailu työn korvaukseksi. Tässä asiassa otettava yhteys Jari Ahvenjärveen.

**Tilaajajohtaja Saara Rauhala** kertoi aluksi mitä kaikkea hänen tehtäväkuvaansa liittyy. Tehtäväkuva on laaja, mutta lyhykäisesti kerrottuna hän valvoo, että perusterveyspalvelutuotanto tapahtuu lainsäädännön mukaisesti. Hän kertoi myös

kaupungin ennakoineen tulevaa muutosta Pirkanmaan Sairaanhoitopiirin irtisanottua

15 erityissairaanhoitoyksikköä Mäntän sairaalassa. Sairaala on myynnissä tänä vuonna, joten kaupunki on siirtämässä sairaalatoimintoja Sarapihaan, kuten olemme

lehdistä saaneet jo etukäteen lukea.

Jos Markkinaoikeuden päätös, (Attendon tehtyä valituksen Pihlajalinnan tultua valituksi terveyspalvelujen tuottajaksi), on myönteinen Mänttä-Vilppulan kaupungin hyväksi, niin toiminta Pihlajalinnan kanssa voi jatkua 5 + 5 vuotta tästä eteenpäin.

3.

Nämä sote-asiat herättivät ymmärrettävästi kaiken eniten keskustelua yleisön joukossa. Saara Rauhalalle välitettiin myös terveisiä ja toiveita. Yksi niistä on saada

toinen toimintapäivä Kolhon neuvolaan. Toiminnan informointi kaipaa myös tehostusta toimijoiden suhteen. Hammashuolto ei vielä toimi toivotulla tavalla.

**Eeva Jokikokon** tehtäviin kuuluvat ympäristönsuojelutehtävät. Hän on Keuruun kaupungin palkkalistoilla, mutta Mänttä-Vilppulan kaupunki ostaa ko. palveluita.

Laki määrittelee tarkasti hänen tehtävänsä. Eeva Jokikokko tekee yhteistyötä kunnan sisällä eniten rakennusvalvonnan (roskaamisasiat ja jätevedet) sekä kaavoituspuolen

(ympäristökohteet ja luontoselvitykset) kanssa. Hän esitteli mitä kaikkia laki pitää sisällään, koskien ympäristöpäästöt – vesi – ilma ja maaperä. Hänen tehtäviinsä kuuluvat myös vuosiraporttien teot ko. asioista.

ELY-keskukselle kuuluvat saastuneiden alueiden kunnostukseen liittyvät asiat.

Ajankohtaisiin asioihin kuuluvat jätehuoltomääräykset ja mitä se tarkoittaa käytännössä sekä jätevesien johtaminen – nopea toiminta.

Vuonna 2016 tulee pakkausjätteille olla oma keräyspisteensä. Samana vuonna jätevesiliete-astiat on tyhjennettävä kerran vuodessa.

Näihin ympäristöön liittyviin asioihin on täällä Kolhossa paneuduttu ja kannettu huolta siitä kuinka asiat saataisiin kuntoon. Paikalliset olivat käyneet ottamassa valokuvia pahimmista paikoista, etenkin Kaijanselän rantamien suunnalta.

Eeva Jokikokko kertoi, että rakennustarkastaja oli jo hänen lisäkseen käynyt katsastamassa ko. paikkoja ja asianomistajaan ollaan oltu jo yhteydessä ja kehotettu

häntä siivoamaan jätteensä pois. Prosessi kestää pahimmassa tapauksessa kaksi vuotta.

**Pekka Pietiläisen,tekninen isännöitsijän** tehtäviin kuuluu paikkakunnalla valvoa valaistukseen liittyviä töitä ja niihin liittyvät sopimukset kuuluvat hänen työnkuvaansa. Hän kertoi uudesta lämpökeskuksesta, joka on sijoitettu seniorikodin ja kuntosalin väliin. Keskus toimii pelletillä ja varalla on koulun entisessä pannuhuoneessa öljykattila.

Pietiläinen kertoi, että keskustan linja-autopysäkin läheisyyteen on tulossa uusi valaisinpylväs, joka siinä on aikoinaan ollut ja Seuratalon edustalla oleva pylväs

oikaistaan. Yleisön pyynnöstä Uittosalmentien varrella olevat vanhat hakekasat tullaan poistamaan kesän aikana.

Kolhon kyläyhdistys ry:n psta Tuula Juurakko kiittää kaikkia paikalla olleita

mielenkiinnosta asiaan ja toivottaa hyvää tulevaa kesää!

JAKELU Illan vieraat, nettisivujen välityksellä Kolhon asukkaat